L’Associació Amics de Sant Roc de Burjassot celebra la festivitat de Sant Antoni amb la tradicional foguera
2025-07-24

Els components de l’Associació Amics de Sant Roc de Burjassot, al costat de tots els veïns del municipi que han volgut acompanyar-los, s’han reunit entorn de la foguera de Sant Antoni, per festejar així l’onomàstica del sant.

Després de la tradicional missa de huit, els membres de l’entitat burjassotera van encendre la seua tradicional foguera, moment en el qual també es va fer el repartiment del pa de Sant Antoni i la garrofa. Després de la foguera, els presents es van unir en un sopar de germanor que van fer amb les brases de la pròpia foguera.